**VABILO K SODELOVANJU V PROJEKTU**

**Razvoj in izvajanje prehoda mladih s posebnimi potrebami na trg dela**

***Spoštovani starši oziroma skrbniki!***

Z veseljem vam sporočamo, da je nacionalno projektno partnerstvo pričelo izvajati projekt Razvoj in izvajanje prehoda mladih s posebnimi potrebami na trg dela (v nadaljevanju PREHOD MLADIH).

Namen projekta PREHOD MLADIH je podpora in pomoč mladim s posebnimi potrebami pri prehodu iz šole na trg dela. Z različnimi aktivnostmi bomo mladim s posebnimi potrebami omogočali čim bolj enake možnosti za vključitev na trg dela. Pri tem bomo spodbujali njihova močna področja, jih opolnomočili ter krepili njihove kompetence, ki so pomembne za približevanju trgu dela.

Projektni partnerji, ki izvajajo projekt PREHOD MLADIH smo usposobljeni strokovni delavci, izvajalci zaposlitvene rehabilitacije, ki imamo veliko specifičnih znanj s področja zaposlovanja in posebnih potreb. Znotraj projekta bomo s pomočjo multidisciplinarnih strokovnih timov mladim s posebnimi potrebami nudili potrebno podporo in pomoč za lažji prehod iz šole na trg dela. Prav tako bomo ves čas trajanja projekta tesno sodelovali tako z vami, starši oziroma skrbniki kot tudi s strokovnimi delavci šole, delodajalci in drugimi za prehod mladih pomembnimi osebami in službami.

Kot starši oziroma skrbniki mladostnikov se sigurno zavedate tega, da je za mlade značilni dinamika prehodov med različnimi statusi. Eden najbolj pomembnih prehodov je vsekakor prehod iz šole na trg dela. Le ta je lahko zelo težaven za vse mlade, še toliko bolj za mlade s posebnimi potrebami.

V kolikor ste zainteresirani za sodelovanje ali pa bi radi dobili nekaj več informacij o samem projektu pa predlagamo, da te informacije izmenjamo na skupnem srečanju.

Srečamo se lahko na Univerzitetnem rehabilitacijskem inštitutu Republike Slovenije – Soča, v Centru za poklicno rehabilitacijo, stavba Marjetica, I. nadstropje, št. pisarne 1.17, Linhartova cesta 51, 1000 Ljubljana. Lahko pa tudi sami predlagate želeno lokacijo srečanja.

Na voljo smo vam od ponedeljka do petka, od 08.00 do 15.20 ure.

Za opredelitev točnega dneva in ure srečanje vas prosimo, da nas kontaktirate na telefonsko številko: **040 578192/202/495 ali na elektronski naslov: smilja.drobnic@ir-rs.si .**

Za strokovni tim:

Aleksandra Denša, Smilja Drobnič, Nika Uršič

strokovne delavke na projektu PREHOD MLADIH

URI Soča, projektni partner